### Beslutninger

Fremsendes til Kulturudvalget til behandling i henhold til beslutning i byrådets møde den 6. november 2024.

### Resume

Med budgetforlig 2023-2026 og tilhørende besparelses-katalog besluttede Byrådet, at tilskuddet til de folkeoplysende ungdomsklubber (FO-klubberne) skulle bortfalde, og at der i stedet skal etableres ni ungetilbud inden for en samlet ramme på kr. 6,5 mio. (2023 p/l). Forligspartierne aftalte den 21. juni 2023, at de nye ungetilbud skal etableres i følgende områder: Trige/Spørring, Beder/Malling, Andreas Jakobsen, Grimhøj, Tilst, Nydam, [adresse], Harlev og Solbjerg.

Der er gennemført en visions- og udviklingsproces med input på tværs af magistratsafdelinger, civile aktører i lokalområderne, unge og repræsentanter fra FO-klubberne. Det resulterede i en visionsbeskrivelse for de nye ungetilbud.

De nye ungetilbud organiseres som selvejende institutioner. Den samlede økonomiske ramme på kr. 6,8 mio. (2024 p/l) fordeles med kr. 1.6 mio. årligt til Grimhøj Motocross Klub, kr. 5.2 mio. årligt anvendes til tilskud og støtte til udvikling af de otte øvrige ungetilbud.

### Beslutningspunkter

Det indstilles:

At 1) der bliver etableret et specialiseret kommunedækkende ungetilbud som selvejende institution i Grimhøj med en samlet årlig driftstilskudsramme på kr. 1,6 mio. (2024 p/l) med opstart 1. januar 2025.

At 2) der bliver etableret ungetilbud som selvejende institutioner i henholdsvis [adresse], Beder/Malling, Andreas Jakobsen, Tilst, Nydam, [adresse], Harlev og Solbjerg, med en samlet årlig driftstilskudsramme på kr. 5.2 mio. (2024 p/l) med opstart 1. januar 2025.

At 3) Kultur og Borgerservice bemyndiges til at fastsætte den nærmere tilskudsmodel for ungetilbuddene med krav om en vis egenfinansiering for de ni ungetilbud på baggrund af et grundtilskud og et fremmødebetinget tilskud.

At 4) de ni ungetilbud kan tilgå de kommunale lokaler, som de oprindelige FO-klubber i de ni områder hidtil har været i, på folkeoplysende vilkår. Hvis en bygning ikke længere kan huse et ungetilbud, skal Aarhus Ejendomme genhuse ungetilbuddet i egnede lokaler i nærområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Ivan Lassen: 8

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Kultur og Borgerservices indstilling af 9. oktober 2024.

Jens Clausen deltog ikke i sagens behandling